CELEX: 52011DP0368
Language: el
Date: 2011-09-13 00:00:00
Title: Διαδικασία κοινών συνεδριάσεων επιτροπών, συνεδριάσεις των συντονιστών και ενημέρωση των μη εγγεγραμμένων βουλευτών (ερμηνεία των άρθρων 51 και 192 του Κανονισμού) Απόφαση του Ευρωπαϊκού Κοινοβουλίου της 13ης Σεπτεμβρίου 2011 σχετικά με τη διαδικασία κοινών συνεδριάσεων επιτροπών, συνεδριάσεις των συντονιστών και ενημέρωση των μη εγγεγραμμένων βουλευτών (ερμηνεία των άρθρων 51 και 192 του Κανονισμού)

22.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 51/151
            
         Τρίτη 13 Σεπτεμβρίου 2011Διαδικασία κοινών συνεδριάσεων επιτροπών, συνεδριάσεις των συντονιστών και ενημέρωση των μη εγγεγραμμένων βουλευτών (ερμηνεία των άρθρων 51 και 192 του Κανονισμού)
   P7_TA(2011)0368
   Απόφαση του Ευρωπαϊκού Κοινοβουλίου της 13ης Σεπτεμβρίου 2011 σχετικά με τη διαδικασία κοινών συνεδριάσεων επιτροπών, συνεδριάσεις των συντονιστών και ενημέρωση των μη εγγεγραμμένων βουλευτών (ερμηνεία των άρθρων 51 και 192 του Κανονισμού)
   2013/C 51 E/27
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την από 12 Ιουλίου 2011 επιστολή του Προέδρου της Επιτροπής Συνταγματικών Θεμάτων,
            
         
               —
            
            
               έχοντας υπόψη το άρθρο 211 του Κανονισμού του,
            
         
               1.
            
            
               αποφασίζει να προσθέσει την κατωτέρω ερμηνεία στο άρθρο 51:
               «Το παρόν άρθρο μπορεί να εφαρμοστεί στη διαδικασία που οδηγεί στην εκπόνηση σύστασης που αποβλέπει στην έγκριση ή την απόρριψη της σύναψης μιας διεθνούς συμφωνίας σύμφωνα με το άρθρο 90 παράγραφος 5 και το άρθρο 81 παράγραφος 1 του Κανονισμού υπό την προϋπόθεση ότι πληρούνται οι όροι που παρατίθενται στο παρόν άρθρο.»
            
         
               2.
            
            
               αποφασίζει να προσθέσει την κατωτέρω ερμηνεία στο άρθρο 192:
               
                            
                        
                        
                           «Οι μη εγγεγραμμένοι βουλευτές δεν συνιστούν πολιτική ομάδα κατά την έννοια του άρθρου 30 και, ως εκ τούτου, δεν δύνανται να ορίσουν συντονιστές, οι οποίοι είναι τα μόνα μέλη που δικαιούνται να συμμετέχουν στις συνεδριάσεις των συντονιστών.
                        
                     
                            
                        
                        
                           Οι συνεδριάσεις των συντονιστών έχουν ως στόχο την προετοιμασία των αποφάσεων μιας επιτροπής και δεν μπορούν να υποκαταστήσουν τις συνεδριάσεις της εν λόγω επιτροπής, εκτός εάν έχει ανατεθεί σε αυτούς ρητώς τέτοια αρμοδιότητα. Κατά συνέπεια, για τις αποφάσεις που λαμβάνονται στις συνεδριάσεις των συντονιστών πρέπει να έχει προηγηθεί αντίστοιχη ανάθεση αρμοδιότητας. Ελλείψει τέτοιας ανάθεσης αρμοδιότητας, οι συντονιστές δύνανται να εκδίδουν μόνον συστάσεις οι οποίες πρέπει να υποβάλλονται σε επίσημη έγκριση εκ των υστέρων από την οικεία επιτροπή.
                        
                     
                            
                        
                        
                           Σε κάθε περίπτωση πρέπει να διασφαλίζεται το δικαίωμα των μη εγγεγραμμένων βουλευτών να έχουν πρόσβαση σε πληροφορίες, σύμφωνα με την αρχή της μη διάκρισης, μέσω της διαβίβασης των συναφών πληροφοριών και της παρουσίας ενός μέλους της γραμματείας των μη εγγεγραμμένων βουλευτών στις συνεδριάσεις των συντονιστών.»
                        
                     
         
               3.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.